钦定古今图书集成/历象汇编/庶征典/第101卷 > 春秋四传 > 《宣公十六年》
## 钦定古今图书集成/历象汇编/庶征典/第101卷 > 春秋四传 > 《宣公十六年》

《春秋》，夏，成周宣榭灾。

《公羊传》“成周者何？东周也。宣榭者何？宣宫之榭也。何
言乎成周？宣榭灾，乐器藏焉尔。成周宣榭灾何以书？
记灾也。外灾不书，此何以书？新周也。”

《胡传》：“宣榭火”，何以书？宗庙之重书之也。贵戚擅杀大
臣，而天子不讨，王室不复能中兴矣，大火之天，所以
见戒乎。